Stesen LRT Bandar Baru Klang

Stesen LRT Bandar Baru Klang ialah stesen transit aliran ringan (LRT) di Klang, Selangor, Malaysia. Stesen ini dikhidmat oleh LRT Laluan Shah Alam yang merupakan sebahagian daripada Sistem Transit Bersepadu Lembah Klang di Malaysia. Stesen ini dinamakan sempena perbandaran di sekeliling stesen ini iaitu Bandar Baru Klang. Sebelum dikenali sebagai Bandar Baru Klang, stesen ini dikenali sebagai Bukit Raja dan Kawasan 18. Pengoperasian stesen serta laluan dibuka secara rasmi pada 29 Jun 2026. Ciri-ciri stesen Perkhidmatan Stesen LRT Bandar Baru Klang menyediakan perkhidmatan kereta api yang dikendalikan oleh Rapid Rail melalui Laluan Shah Alam, dan terletak di antara stesen Seksyen 7 Shah Alam (stesen Bukit Raja Selatan menjelang tahun 2031 apabila stesen itu siap dibina dan beroperasi kelak) dan stesen Pasar Klang. Kod stesen bagi stesen LRT Bandar Baru Klang ialah SA17. Lokasi stesen Stesen LRT Bandar Baru Klang terletak di dalam kawasan bidang kuasa Majlis Bandaraya Diraja Klang (MBDK), dan terletak di atas jalan raya Persiaran Bukit Raja. Stesen ini juga terletak berhampiran dengan Persimpangan Persiaran Bukit Raja–Persiaran Bukit Raja 1 dan Susur Masuk dan Keluar Lorong Tiara 3 ke kawasan komersial Lorong Tiara pada bahagian timur, dan Persimpangan Persiaran Bukit Raja–Persiaran Rajawali pada bahagian barat. Di sebelah utara stesen, terdapat bangunan terbengkalai yang tidak bernama; manakala di sebelah selatan stesen, terdapat pintu akses masuk ke kawasan perumahan berpagar BBK Heights. Stesen ini menyediakan perkhidmatan kepada penduduk di sekitar Bandar Baru Klang, Taman Eng Ann, Taman Berkeley, Kawasan Perindustrian Bukit Raja Selatan, Taman Bukit Raya, Kampung Sungai Rasau, Taman Intan, dan Taman Ransha. Antara mercu tanda yang terletak berhampiran dengan stesen ini termasuk: Pusat komersial Bandar Baru Klang Business Park Bangunan Hospital Pakar KPJ Klang Sekolah Sri Acmar yang terdiri daripada sekolah rendah, sekolah menengah, dan sekolah antarabangsa Pusat membeli-belah AEON Bukit Raja Hotel Wyndham Acmar Klang Sekolah Menengah Jenis Kebangsaan Kwang Hua (SMJK Kwang Hua) Sekolah Menengah Kwang Hua Klang Kondominium Bandar Baru Klang Klang Executive Club Wisma Persekutuan Daerah Klang BBK Heights Pangsapuri Palm Garden Pangsapuri Mawar Pangsapuri Dahlia Pelan stesen Stesen LRT Bandar Baru Klang adalah stesen bertingkat dengan tiga tingkat: aras tanah, aras legar, dan aras platform. Stesen ini mempunyai satu platform tengah di atas ruang legar untuk perkhidmatan laluan ini. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda. Pintu masuk dan keluar Stesen LRT Bandar Baru Klang mempunyai dua pintu masuk/keluar. Kesalinghubungan Perkhidmatan bas Perkhidmatan bas yang berkhidmat di stesen ini ialah bas Smart Selangor KLG2B. Perkhidmatan van Rapid KL On-Demand turut disediakan untuk zon Taman Berkeley. Galeri Rujukan Pautan luar Laman web rasmi LRT3